Psalme 141 | Beibele Inthaneteng | Phetolelo ya Lefase le Lefsa
Koša ya Dafida. 141 Ke go biditše, hle Jehofa.+Etla go nna ka go akgofa.+Sekegela lentšu la ka tsebe ge ke go bitša.+ 2 Anke thapelo ya ka e lokišetšwe bjalo ka seorelo+ pele ga gago,+Anke go emiša ga ka diatla ge ke rapela go be bjalo ka sebego sa mabele sa mantšiboa.+ 3 Anke o beele molomo wa ka moleti, hle Jehofa;+Anke o šetše mojako wa melomo ya ka.+ 4 O dire gore pelo ya ka e se rate selo le ge e le sefe se sebe,+Gore e se dire ditiro tše mpe ka tsela e kgopo+Le batho bao ba tlwaetšego go dira tše di gobatšago,+Gore ke se iphepe ka dijo tša bona tša matsaka.+ 5 Ge moloki a ka nkotla, e tla be e le go mpontšha botho;+Ge a ka nkgalema, e tla ba e le go ntšhela makhura hlogong,+E lego makhura ao hlogo ya ka e ka se a ganego.+Gobane ke sa dutše ke tla ba rapelela ge ba le mathateng.+ 6 Baahlodi ba bona ba lahletšwe ka mathokong a leswika le legolo,+Eupša ba kwele gore dipolelo tša ka di a kgahliša.+ 7 Go etša ge diphatana tša kota di gašana fase ge motho a e pharola e bile a e phapha,Le marapo a rena a gašantšwe molomong wa Bodulabahu.*+ 8 Lega go le bjalo, mahlo a ka a lebeletše wena,+ wena Jehofa Mmuši Morena.+Ke tšhabetše go wena.+O se gafele moya wa ka lehung.+ 9 Ntote gore ke se tanywe ke mereo yeo ba ntheetšego yona+Le melaba ya bao ba tlwaetšego go dira tše di gobatšago.+ 10 Ba kgopo ka moka ba tla wela malokweng a bona,+Mola e le gore nna ke tla feta.